ddrg/super_eurlex huggingface dataset:
Sklep Sveta

z dne 16. maja 1988

o sklenitvi Evropske konvencije za zaščito živali za zakol

(88/306/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je Svet sprejel Direktivo 74/577/EGS o omamljanju živali pred zakolom [4], Direktivo 64/433/EGS o zdravstvenih pogojih za proizvodnjo in trženje svežega mesa [5], kakor je bila nazadnje spremenjena z Direktivo 86/587/EGS [6], in zlasti s točko 13(a) poglavja I Priloge I k direktivi, ter Direktivo 71/118/EGS o zdravstvenih problemih, ki vplivajo na trgovino s svežim perutninskim mesom [7], kakor je bila nazadnje spremenjena z Uredbo (EGS) št. 3768/85 [8], in zlasti s točko 20 poglavjem IV Priloge I k direktivi;

ker je bila Evropska konvencija za zaščito živali za zakol, v nadaljevanju "konvencija", sestavljena v Svetu Evrope za zaščito živali za zakol; ker člen 20 konvencije predvideva, da jo lahko podpišejo države članice Sveta Evrope in Evropska gospodarska skupnost;

ker so določbe konvencije v skladu z direktivami 74/577/EGS, 64/433/EGS in 71/118/EGS; ker pa je področje uporabe konvencije širše;

ker nacionalni predpisi v zvezi z zaščito živali za zakol vplivajo na pogoje konkurenčnosti in skladno s tem na delovanje skupnega trga s kmetijskimi proizvodi;

ker konvencija obsega zadeve, ki sodijo na področje uporabe skupne kmetijske politike;

ker se sodelovanje Skupnosti tako sklada z dosego ciljev Skupnosti,

SKLENIL:

Člen 1

S tem se v imenu Evropske gospodarske skupnosti odobri Evropska konvencija za zaščito živali za zakol.

Besedilo konvencije je priloženo.

Člen 2

Predsednik Sveta deponira listino o odobritvi po členu 20 Konvencije [9].

V Bruslju, 16. maja 1988

Za Svet

Predsednik

I. Kiechle

[1] UL C 15, 20.1.1988, str. 3

[2] UL C 49, 22.2.1988, str. 146.

[3] UL C 35, 8.2.1988, str. 8.

[4] UL L 316, 26.11.1974, str. 10.

[5] UL 121, 29.7.1964, str. 2012/64.

[6] UL 339, 2.12.1986, str. 26.

[7] UL 55, 8.3.1971, str. 23.

[8] UL L 362, 31.12.1985, str. 8.

[9] Datum začetka veljavnosti konvencije objavi Generalni sekretariat Sveta v Uradnem listu Evropskih skupnosti.

--------------------------------------------------
Odločba Komisije

z dne 24. marca 1987

o določitvi vzorca o javnozdravstvenega spričevala za mesne izdelke iz Argentine, Brazilije in Urugvaja

(87/221/EGS)

KOMISIJA EVROPSKE SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 77/99/EGS z dne 21. decembra 1976 o zdravstvenih problemih, ki vplivajo na trgovanje z mesnimi izdelki znotraj Skupnosti [1], kakor je bila nazadnje spremenjena z Uredbo (EGS) št. 3768/85 [2] in zlasti člena 17 Direktive,

ker mora Komisija, v skladu s členom 17 Direktive Sveta 77/99/EGS, določiti vzorec javnozdravstvenega spričevala o zdravstveni ustreznosti, ki mora pri uvozu v Skupnost spremljati mesne izdelke, hkrati s sprejetjem seznama obratov v tretjih državah, odobrenih za uvoz proizvodov v Skupnost;

ker se bo ta odločba uporabljala do začetka izvajanja celovitega režima Skupnosti za uvoz mesnih izdelkov iz tretjih držav; ker se za uvoz mesnih izdelkov iz tretjih držav upoštevajo drugi veterinarski predpisi, zlasti v zvezi z zdravjem živali, v skladu s splošnimi določbami Pogodbe;

ker ta odločba temelji na obstoječih predpisih Skupnosti in jo bo treba ponovno pregledati po dopolnitvi prej navedenih predpisov;

ker ta odločba temelji na pregledih na kraju samem v Argentini, Braziliji in Urugvaju; ker je z vidika teh pregledov treba trenutno upoštevati v celoti toplotno obdelano in konzerviranoter zamrznjeno kuhano goveje meso, ki se kuha na središčno temperaturo najmanj 80 °C, ter prihaja iz predelovalnih obratov z izdanim dovoljenjem za izvoz v Skupnost;

ker so veterinarski strokovnjaki iz držav članic in Komisije do sedaj opravljali inšpekcijske preglede na kraju samem v Argentini, Urugvaju in Braziliji; ker je v Odločbi Komisije 86/472/EGS [3] že določen vzorec javnozdravstvenega spričevala za izdelke iz Argentine in Urugvaja; ker se lahko sprejme enoten vzorec, kakor je priložen tej odločbi, za vse tri države; ker je treba razveljaviti Odločbo 86/472/EGS;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Vzorec spričevala, ki mora spremljati mesne izdelke iz Argentine, Brazilije in Urugvaja je podan v Prilogi k tej odločbi.

Člen 2

Ta odločba se ponovno pregleda po sprejetju vseh novih predpisov, uporabljenih za tretje države v zvezi z zadevnimi proizvodi.

Člen 3

Odločba 86/472/EGS se razveljavi.

Člen 4

Ta odločba je naslovljena na države članice.

V Bruslju, 24. marca 1987

Za Komisijo

Frans Andriessen

Podpredsednik

[1] UL L 26, 31.1.1977, str. 85.

[2] UL L 362, 31.12.1985, str. 8.

[3] UL L 279, 30.9.1986, str. 50.

--------------------------------------------------

PRILOGA

+++++ TIFF +++++

+++++ TIFF +++++

--------------------------------------------------
ODLOČBA KOMISIJE

z dne 19. januarja 1987

o seznamu obratov v Čilu, odobrenih za uvoz svežega mesa v Skupnost

(87/124/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi in prašičev ter svežega mesa iz tretjih držav [1], kakor je bila nazadnje spremenjena z Direktivo 86/469/EGS [2], ter zlasti členov 4(1) in 18(1) Direktive,

ker obrati v tretjih državah ne morejo dobiti odobritve za izvoz svežega mesa v Skupnost, če ne izpolnjujejo splošnih in posebnih zahtev, določenih v Direktivi 72/462/EGS;

ker na podlagi prvega inšpekcijskega pregleda noben obrat v Čilu ni bil ocenjen kot zadovoljiv;

ker je nadaljnji inšpekcijski pregled, opravljen v skladu s členom 5 Direktive 72/462/EGS in členom 2(1) Odločbe Komisije 86/474/EGS z dne 11. septembra 1986 o izvajanju inšpekcijskih pregledov na kraju samem, ki jih je treba opraviti pri uvozu goveda in prašičev ter svežega mesa iz držav nečlanic [3], pokazal, da se je higienski standard v enem od obratov zvišal in se zato lahko šteje kot zadovoljiv;

ker je ta obrat v teh okoliščinah lahko uvrščen na seznam obratov, odobrenih za izvoz v Skupnost;

ker za uvoz svežega mesa iz obratov, navedenih v Prilogi, še naprej veljajo drugje določeni predpisi in splošne določbe Pogodbe; ker zlasti uvoz nekaterih vrst mesa, kot je meso, ki vsebuje ostanke škodljivih snovi, iz tretjih držav in dobava takšnega mesa drugim državam članicam, urejajo usklajena pravila Skupnosti, ki se še ne izvajajo v celoti;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Obrat v Čilu, naveden v Prilogi, se odobri za uvoz svežega mesa v Skupnost v skladu z navedeno prilogo.

2. Za uvoz iz obratov, naštetih v Prilogi, še naprej veljajo drugje določeni veterinarski predpisi.

Člen 2

Države članice prepovejo uvoz svežega mesa iz obratov, ki niso navedeni v Prilogi.

Člen 3

Ta odločba se uporablja od 15. januarja 1987.

Člen 4

Ta odločba je naslovljena na države članice.

V Bruslju, 19. januarja 1987

Za Komisijo

Frans ANDRIESSEN

Podpredsednik

PRILOGA

SEZNAM OBRATOV

Št. odobritve Obrat Naslov

OVČJE MESO

Klavnica

1 Frigorífico Cuerilán, SA Punta Arenas

[1] UL L 302, 31.12.1972, str. 28.

[2] UL L 275, 26.9.1986, str. 36.

[3] UL L 279, 30.9.1986, str. 55.
Sklep Sveta

z dne 15. septembra 1986

o sklenitvi Sporazumov v obliki izmenjave pisem med Evropsko gospodarsko skupnostjo in Kraljevino Norveško o kmetijstvu in ribištvu

(86/557/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker je treba odobriti Sporazume v obliki izmenjave pisem med Evropsko gospodarsko skupnostjo in Kraljevino Norveško o kmetijstvu in ribištvu, da bi upoštevali pristop Kraljevine Španije in Portugalske republike k Skupnosti,

SKLENIL:

Člen 1

Sporazumi v obliki izmenjave pisem med Evropsko gospodarsko skupnostjo in Kraljevino Norveško o kmetijstvu in ribištvu se odobrijo v imenu Skupnosti.

Besedila izmenjave pisem so priložena temu sklepu.

Člen 2

Predsednik Sveta je pooblaščen, da imenuje osebo s pooblastilom za podpis Sporazumov, ki zavezujejo Skupnost.

V Bruslju, 15. septembra 1986

Za Svet

Predsednik

G. Howe

--------------------------------------------------
Sklep Sveta

z dne 15. septembra 1986

o sklenitvi Sporazuma v obliki izmenjave pisem med Evropsko gospodarsko skupnostjo in Kraljevino Norveško o nekmetijskih in predelanih kmetijskih proizvodih, ki niso zajeti v Sporazumu

(86/551/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju priporočila Komisije,

ker je treba, da bi se upošteval pristop Kraljevine Španije in Portugalske republike k Skupnosti, odobriti Sporazum v obliki izmenjave pisem med Evropsko gospodarsko skupnostjo in Kraljevino Norveško o nekmetijskih in predelanih kmetijskih proizvodih, ki niso zajeti v Sporazumu,

SKLENIL:

Člen 1

Sporazum v obliki izmenjave pisem o nekmetijskih in predelanih kmetijskih proizvodih, ki jih Sporazum med Evropsko gospodarsko skupnostjo in Kraljevino Norveško ne zajema, se odobri v imenu Skupnosti.

Besedilo izmenjave pisem je priloženo temu sklepu.

Člen 2

Predsednik Sveta se pooblasti za imenovanje osebe, ki je pooblaščena za podpis Sporazuma, ki zavezuje Skupnost.

V Bruslju, 15. septembra 1986

Za Svet

Predsednik

G. Howe

--------------------------------------------------
Odločba Komisije

z dne 3. julija 1984

o značilnostih posebne oznake za sveže meso iz člena 5(a) Direktive 64/433/EGS

(84/371/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 64/433/EGS z dne 26. junija 1964 o zdravstvenih težavah v zvezi s trgovino s svežim mesom med državami Evropske skupnosti [1], kakor je bila nazadnje spremenjena z Direktivo 83/90/EGS [2], in zlasti člena 5(a) Direktive,

ker člen 5(a) Direktive 64/433/EGS določa, da se lahko nekatere vrste mesa pošljejo z ozemlja ene države članice na ozemlje druge države članice samo, če je meso namenjeno za eno od obdelav iz Direktive Sveta 77/99/EGS [3] in je opremljeno s posebno oznako;

ker je treba sprejeti oznako, ki je lahko prepoznavna in ki nudi potrebna jamstva za razlikovanje mesa;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Oznaka iz člena 5(a) Direktive 64/433/EGS je takšna, kot je opredeljena v Prilogi.

Člen 2

Ta odločba je naslovljena na države članice.

V Bruslju, 3. julija 1984

Za Komisijo

Poul Dalsager

Član Komisije

[1] UL 121, 29.7.1964, str. 2012/64.

[2] UL L 59, 5.3.1983, str. 10.

[3] UL L 26, 31.1.1977, str. 85.

--------------------------------------------------

PRILOGA

Posebna oznaka mora biti ovalna oznaka, kakor je opredeljena v točki 49 v Poglavju X Priloge I k Direktivi 64/433/EGS, z dvema vzporednima ravnima črtama, oddaljenima najmanj 1 cm, ki prečkata ovalni žig vzdolž najdaljšega premera, pri čemer podatki na žigu ostanejo čitljivi vzporedni črti pa sta enako vidni kot zunanji rob oznake.

--------------------------------------------------
Odločba Komisije

z dne 22. aprila 1983

o spremljanju izvajanja nacionalnih načrtov za izkoreninjenje klasične prašičje kuge

(83/222/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 80/1095/EGS o določitvi pogojev, s katerimi se doseže in ohrani ozemlje Skupnosti brez klasične prašičje kuge [1], in zlasti člena 5 Direktive,

ob upoštevanju Odločbe Sveta 80/1096/EGS z dne 11. novembra 1980 o uvedbi finančnih ukrepov Skupnosti za izkoreninjenje klasične prašičje kuge [2] in zlasti člena 5(4) Odločbe,

ker je zlasti za izboljšanje zdravstvenega stanja rejnih živali v Skupnosti in olajšanje trgovine Svet z Direktivo 80/1095/EGS in Odločbo 80/1096/EGS uvedel skupni ukrep za izkoreninjenje klasične prašičje kuge;

ker člen 5 Direktive 80/1095/EGS in člen 5(4) Odločbe 80/1096/EGS predvidevata redne preglede na kraju samem, da bi z veterinarskega stališča preverili, ali se izvajajo nacionalni načrti za izkoreninjenje; ker je za izvajanje teh določb treba določiti postopek za opravljanje teh pregledov; ker je treba Stalni veterinarski odbor obvestiti o rezultatih pregledov na kraju samem;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Pregledi na kraju samem, s katerimi se z veterinarskega stališča preveri, ali se izvajajo nacionalni načrti za izkoreninjenje klasične prašičje kuge, se v vsaki državi članici opravijo prvič pred 1. julijem 1983 in nato vsako leto med obdobjem skupnega ukrepa.

Člen 2

1. Komisija v vsakem primeru imenuje strokovnjake, odgovorne za izvajanje pregledov na kraju samem iz člena 1.

2. Države članice bodo o pregledih na kraju samem obveščene 30 dni vnaprej, da bi lahko zagotovile potrebno pomoč, določeno v členu 5 Direktive 80/1095/EGS in v členu 5(4) Odločbe 80/1096/EGS.

3. Pri izvajanju pregledov imenovani strokovnjaki obiščejo centralne ali regionalne organe, odgovorne za izvajanje načrtov za izkoreninjenje. Prav tako lahko po potrebi na lastno zahtevo obiščejo vsako čredo, klavnico, obrat za zbiranje živalskih trupel in odpadkov, laboratorij ali druga ustrezna mesta oziroma posestva.

Člen 3

Poročila, izdelana po pregledih na kraju samem, ki se nanašajo na člen 1, se predložijo Stalnemu veterinarskemu odboru.

Člen 4

Ta odločba je naslovljena na države članice.

V Bruslju, 22. aprila 1983

Za Komisijo

Poul Dalsager

Član Komisije

[1] UL L 325, 1.12.1980, str. 1.

[2] UL L 325, 1.12.1980, str. 5.

--------------------------------------------------
Sklep Sveta

z dne 24. junija 1982

o sklenitvi Konvencije o varstvu selitvenih vrst prosto živečih živali

(82/461/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 235 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega obora [2],

ker je bil program varstva okolja Evropskih skupnosti sprejet z Deklaracijo z dne 22. novembra 1973 [3] in dopolnjen z Resolucijo z dne 17. maja 1977 [4]; ker je cilj okoljske politike v Skupnosti, kakor je opredeljen v navedenih aktih, izboljšati kakovost življenja in varovati okolje;

ker je Svet sprejel Direktivo Sveta 79/409/EGS o varstvu prosto živečih ptic [5];

ker je Skupnost sodelovala pri pogajanjih za sklenitev Konvencije o varstvu selitvenih vrst prosto živečih živali;

ker mora Skupnost skleniti Konvencijo, da se lahko pogaja in sklene regionalne sporazume, predvidene v navedeni konvenciji, če takšni sporazumi spadajo v okvir izključnih pooblastil, dodeljenih Skupnosti z Direktivo 79/409/EGS;

ker sklenitev Konvencije s strani Skupnosti ne pomeni razširitve izključnih pooblastil Skupnosti, brez poseganja v kakršne koli pravne akte, ki jih Skupnost lahko sprejme kasneje,

ker je treba zaradi posebnih naravnih razmer na Grenlandiji in življenjskih pogojev njenega prebivalstva Grenlandijo izključiti iz področja uporabe Konvencije,

SKLENIL:

Člen 1

Konvencija o varstvu selitvenih vrst prosto živečih živali se odobri v imenu Evropske gospodarske skupnosti.

Besedilo Konvencije je priloženo temu sklepu.

Člen 2

Predsednik Sveta deponira listino o pristopu, predvideno v členu XVII Konvencije, za ozemlja, za katera se uporablja Pogodba o ustanovitvi Evropske gospodarske skupnosti, v skladu s pogoji, določenimi v navedeni pogodbi, z izjemo Grenlandije.

V Luxembourgu, 24. junija 1982

Za Svet

Predsednik

F. Aerts

[1] UL C 327, 14.12.1981, str. 95.

[2] UL C 300, 18.11.1980, str. 15.

[3] UL C 112, 20.12.1973, str. 1.

[4] UL C 139, 13.6.1977, str. 1.

[5] UL L 103, 25.4.1979, str. 1.

--------------------------------------------------
Uradni list L 311 , 30/10/1981 str. 0001 - 0001

španska posebna izdaja: poglavje 10 zvezek 1 str. 0087

portugalska posebna izdaja poglavje 10 zvezek 1 str. 0087



Sklep Sveta guvernerjev z dne 13. maja 1981 o spremembi Statuta Evropske investicijske banke v zvezi z uvedbo ekuja kot obračunske enote banke SVET GUVERNERJEV EVROPSKE INVESTICIJSKE BANKE JE ob upoštevanju dejstva, da lahko Svet guvernerjev na podlagi Pogodbe z dne 10. julija 1975 o spremembi nekaterih določb Protokola o statutu banke na predlog Sveta direktorjev s soglasnim sklepom spremeni opredelitev obračunske enote in način konverzije zneskov, izraženih v obračunskih enotah, v nacionalne valute in obratno, ob upoštevanju svojega Sklepa z dne 30. decembra 1977, ob upoštevanju členov 4 in 7 Statuta, ob upoštevanju predloga Sveta direktorjev z dne 31. marca 1981, SOGLASNO SKLENIL: 1. Drugi odstavek člena 4(1) Statuta banke o opredelitvi obračunske enote se spremeni: "Kot obračunska enota se določi eku, ki ga uporabljajo Evropske skupnosti". 2. Metode za izračun obračunske enote banke, opredeljene v Sklepu Sveta guvernerjev z dne 30. decembra 1977, se razveljavijo. 3. Ta sklep začne učinkovati 1. januarja 1981. 4. Ta sklep je brez poseganja v sklepe, ki jih Svet guvernerjev sprejme v skladu s tretjim odstavkom člena 4(1) in člena 7(4) Statuta banke. Za Svet guvernerjev Predsednik G. Fitzgerald Sekretar E. Greppi --------------------------------------------------
Odločba Komisije

z dne 28. julija 1981

o spremembi odločb 80/790/EGS, 80/799/EGS, 80/800/EGS, 80/801/EGS, 80/804/EGS in 80/805/EGS o pogojih v zvezi z zdravstvenim varstvom živali in veterinarski potrditvi za uvoz svežega mesa s Finske, Švedske, Norveške, Avstralije, Kanade in Nove Zelandije

(81/662/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 72/462/EGS z dne 12. decembra 1972 o problemih glede zdravstvenih in veterinarskih pregledov ob uvozu goveda in prašičev ter svežega mesa iz tretjih držav [1], kakor je bila nazadnje spremenjena z Direktivo 77/98/EGS [2], in zlasti člena 16 Direktive,

ker so odločbe Komisije 80/790/EGS, 80/799/EGS, 80/800/EGS, 80/801/EGS, 80/804/EGS in 80/805/EGS z dne 25. julija 1980 o pogojih v zvezi z zdravstvenim varstvom živali in veterinarski potrditvi za uvoz svežega mesa s Finske [3], Švedske [4], Norveške [5], Avstralije [6], Kanade [7] oziroma Nove Zelandije [8] določile vzorce veterinarskih spričeval, ki spremljajo pošiljke svežega mesa;

ker je treba besedilo potrdila o zdravstveni ustreznosti v zvezi z brucelozo prašičev, ovc in koz prilagoditi, da se uskladi s predpisi Skupnosti, ki so se že sprejeti glede drugih držav nečlanic;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Priloge k odločbam 80/790/EGS, 80/799/EGS, 80/800/EGS, 80/801/EGS, 80/804/EGS in 80/805/EGS se spremenijo tako, da se druga in tretja alinea (tretja in četrta v Odločbi 80/804/EGS) odstavka IV (Potrdilo o zdravstveni ustreznosti) nadomestita:

"— v primeru svežega mesa prašičev, živali, ki niso prišle z gospodarstev, za katera zaradi zdravstvenih razlogov velja prepoved zaradi izbruha bruceloze prašičev v preteklih šestih tednih;

— v primeru svežega mesa ovc in koz, živali, ki niso prišle z gospodarstev, za katera zaradi zdravstvenih razlogov velja prepoved zaradi izbruha bruceloze ovc ali koz v preteklih šestih tednih."

Člen 2

Ta odločba se uporablja najpozneje od 1. januarja 1982.

Člen 3

Ta odločba je naslovljena na države članice.

V Bruslju, 28. julija 1981

Za Komisijo

Gaston Thorn

Predsednik

[1] UL L 302, 31.12.1972, str. 28.

[2] UL L 26, 31.1.1977, str. 81.

[3] UL L 233, 4.9.1980, str. 47.

[4] UL L 234, 5.9.1980, str. 35.

[5] UL L 234, 5.9.1980, str. 38.

[6] UL L 234, 5.9.1980, str. 41.

[7] UL L 236, 9.9.1980, str. 25.

[8] UL L 236, 9.9.1980, str. 28.

--------------------------------------------------
Sklep Sveta

z dne 28. aprila 1981

o sklenitvi sporazumov z Avstrijo, Islandijo, Poljsko in Romunijo o prostovoljnem omejevanju v sektorju ovčjega in kozjega mesa

(81/359/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker je Komisija že začela pogajanja z državami nečlanicami, ki dobavljajo ovčje in kozje meso ali žive ovce in koze, da bi dosegli sporazume o prostovoljnem omejevanju njihovega izvoza v Skupnost;

ker je Komisija že dosegla dogovore z Avstrijo, Islandijo, Poljsko in Romunijo;

ker navedeni sporazumi omogočajo, da trgovina poteka v skladu s skupno ureditvijo trgov v zadevnem sektorju,

SKLENIL:

Člen 1

1. Sporazumi s spodaj naštetimi državami, ki so sestavljeni v obliki izmenjave pisem o trgovini v sektorju ovčjega in kozjega mesa, se potrdijo v imenu Evropske gospodarske skupnosti:

- Avstrijo,

- Islandijo,

- Poljsko,

- Romunijo.

2. Besedila sporazumov so priložena k temu sklepu.

Člen 2

Predsednik Sveta je pristojen za imenovanje osebe, pooblaščene za podpis sporazumov iz člena 1, ki da zaveže Skupnost.

V Luxembourgu, 28. aprila 1981

Za Svet

Predsednik

J. de Koning
Sklep Sveta

z dne 3. marca 1981

o odobritvi dnevnic in povrnitvi potnih stroškov članom Ekonomsko-socialnega odbora, namestnikom in strokovnjakom

(81/121/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi enotnega Sveta in enotne Komisije Evropskih skupnosti, zlasti člena 6 Pogodbe,

ker je treba določiti postopke za odobritev dnevnic in povrnitev potnih stroškov članov Ekonomsko-socialnega odbora ter namestnikov in strokovnjakov v smislu Poslovnika Ekonomsko-socialnega odbora z dne 13. junija 1974 [1], kakor je bil nazadnje spremenjen 22. julija 1980 [2],

SKLENIL:

Člen 1

Člani Ekonomsko-socialnega odbora, namestniki in strokovnjaki so upravičeni do dnevnic za dneve, ki jih preživijo na sejah ali potovanjih, in za povrnitev potnih stroškov v skladu s spodnjimi določbami.

Člen 2

Dnevnica za en dan zasedanja znaša:

- 3300 BEF za člane,

- 2475 BEF za namestnike in strokovnjake.

Člen 3

1. Čas, ki se upošteva za dnevnico za dni, prebite na potovanju, se izračuna pavšalno za povratna potovanja v skladu z naslednjim izračunom:

- tričetrt dneva za razdaljo nad 100 kilometrov do največ 200 kilometrov,

- en dan za razdaljo nad 200 kilometrov do največ 500 kilometrov,

- en dan in pol za razdaljo nad 500 kilometrov do največ 1000 kilometrov,

- dva dneva za razdaljo nad 1000 kilometrov.

2. Vendar pa se dnevnica za dni, prebite na potovanju, še naprej izplačuje po tarifah iz finančnega pravilnika Ekonomsko-socialnega odbora, veljavnega na dan 1. marca 1981, dokler metoda izračunavanja iz odstavka 1 ne omogoči doseganja enake ravni povračila.

Člen 4

1. Potni stroški se povrnejo v skladu s finančnim pravilnikom Ekonomsko-socialnega odbora, veljavnega na dan 1. marca 1981, in sicer se namestnike obravnava na enak način kot člane in strokovnjake.

2. Potni stroški letalskih prevozov članov, namestnikov in strokovnjakov se povrnejo na podlagi potovanja v turističnem razredu, razen v primeru službenih poti predsednika in podpredsednika, ki sta upravičena do povračila letalske vozovnice v prvem razredu.

Člen 5

Ta sklep začne učinkovati 1. marca 1981.

V Bruslju, 3. marca 1981

Za Svet

Predsednik

G. M. V. van Aardenne

[1] UL L 228, 19.8.1974, str. 1

[2] UL L 366, 31.12.1980, str. 30

--------------------------------------------------